Aalborg Stiftstidende, 1836-05-24
Fædrenelandet. Stænderforsamlingen i Viborg. Møller Wulffs Forslag om Consumtionens Ophævelse, gik ud paa, at forandre den til en staaende Afgift. Consumtionen, siger Proponnenten, er en trykkende Byrde, ikke blot paa Grund af Summen, der betales, men især formedelst dens ulige Fordeling, der fremkalder Smugleri og Lovovertrædelse. Saaledes lider saavel Kongens Kasse som Jylland et stort Tab ved Smughandelen med Brændeviin fra de Slesvigske Kjøbstæder. Grændsens Embedspersonale kan ikke med al deres Paapassenhed forebygge dette. Det er beviisligt, at i 1 Aar beløb det lovlig indførte Brændeviin ved Toldstederne sig til 53,370 Potter og det confiskerede til 8686 Potter, ialt 62,036 Potter, vistnok ikke 1/2 af hvad der er in smuglet. Dog vilde neppe et dobbelt saa stort Opsyns=Personale, som det nuværende, kunne hjælpe meget, da Defrandenterne overalt have Hjælpere, ligesom Toldvæsenet har Modstandere og Vildledere. Proponenten motiverede sit Forslag videre, og derpaa blev eenstemmig antaget, at en Committee skulde nedsættes. - Vicepræsidenten, Stiftamtmand Rosenørn, oplæste et Forslag om, gat de danske Kjøbstæder maatte sættes paa lige Fod med de slesvigske, i Henseende til Consumtion og Brændeviinsafgift. Et Medlem gjorde opmærksom paa, at Forsamlingen hidtil ved Besættelsen af Committeerne havde feilet deri, at den næsten bestandig havde optaget Proponenten eller Proponenterne i samme, hvilket baade skadede Meningsyttringerne og hindrede den til Sandhedens Erkjendelse nødvendige Opposition. Efterat Præsidenten havde udtalt sig for den samme Anskuelse, blev det eenstemmigt vedtaget, at Andragendet egnede sig til at behandles af en Committee- Dernæst oplæstes Oberst Brochs Forslag om Consumtionens Ophævelse i Nørrejylland. Statskassens Tab der ved formeente Proponenten at kunne dækkes ved en ringe Afgift af alle Varer, det være sig Korn, Fedevarer &c., som udføres søværts. Han antog blandt andet, at en Told af 6 pCt. eller 1 Skilling af hver Mark, en Tønde kostede vilde blive aldeles ufølelig, og Beløbet dog afgive en betydelig Statsindtægt. Den kongl. Commiss. bemærkede, at det foreslaaede Middel til Dækning af Statskassens, Tab ved Consumtionens Ophævelse, vel fra financiel Side kunde være meget anbefaleligt, idet en betydelig og ikke letbesvigelig Indtægt derved vilde erholdes, men at det dog udentvivl, med Hensyn til Agerdyrkningens Jnteresse, torde være høist betænkeligt. (Thi Byrden vilde saaledes overfores fra Kjøbstæderne paa Landmanden). Jmidlertid blev det dog besluttet, at ogsaa dette Forslag skulde tages under Committeens Droftelse. - Endvidere oplæstes Oberst Brochs Forslag om, at det med Brændeviisbrænderierne paa Landet maa have sit Forblivende ved hvad Forordn. af 2den Aug. 1786 derom fastsætter. Proponenten yttrede i sit Andragende, at den Tilladelse, at anlægge Brændeviinsbrænderier paa Landet, som Resolution af 19de Aug. f. A. giver Haab om at kunne erholdes, ikke noksom kan fraraades. Derved vil en Næringsgreen drages fra de mindre Kjøbstæder, som nu i Jylland hovedsageligen begrunder deres Velværen, og hidtil var dem hjemlet som den betydeligste Kjøbstædsret. Tillige antog han, at Landbrænderier, nes Frigivelse vilde have en skadelig Jndflydelse paa Moraliteten, ved at befordre Brændeviinsdrikken, og paaberaabte sig i saa Henseende Sverrigs og Norges Exempel, ligesom og Biskop Munchs Beretning til Storthinget, at Brændeviinsdrikken i hans Stift, ved de frigivne Landbrænderier, er tiltaget i en høist foruroligende Grad; og endeligen er til den svenske Regjering indgivet Beretning fra Kirke=Departementet, der gjør opmærksom paa, at den blandt Almuen overhaandtagende Brændeviinsdrikken har forvoldt den hyppige herskende Nervefeber. Prop. androg derfor paa at Forsaml. vilde indgive en Petition til Kongen om: 1) At ingen saadan Bevilling til Brænderiers Anlæg paa Landet, som den Res. 19de Aug. f. A. giver Løfte om, maa finde Sted. 2) At Forordningen 2den Aug. 1786 maa blive i Kraft og dens Bydende alvorligen overholdt. 3) At Brænderierne i Byerne maae tilstaaes de Vilkaar, som efter førstanførte Anordning var tiltænkt Landbrænderierne, og disses Eftersyn i alle Byer maa blive reguleret paa eens og ufravigelig Maade." Forslaget kom til Afstemning, hvorved det blev antaget til en Committees Behandling. (Forts.)